Ḥekkun-d zik-nni ɣef yiwet n tmeṭṭut tesɛa sin n warraw-is, aqcic d teqcic. Temmut teǧǧaten-id d igujilen, baba-tsen iɛawed zzwaǧ, yuɣ yiwet n tmeṭṭut d ssem d taweεrant, tɣuc-iten msakit am qqeḍran. Ɛeddan wussan d lesnin tameṭṭut n baba-tsen ula d nettat tesεa-d snat n teqcicin. Arrac-nni igujilen sεan tafunast ala tina i asen-d-yeqqimen d rriḥa n yemma-tsen, ttawin-tt kessen-tt deg lexla.